Babelscape/SREDFM huggingface dataset:
Πανεπιστήμιο Μαρμαρά

Το Πανεπιστήμιο Μαρμαρά, στα τουρκικά "Marmara Üniversitesi", είναι ένα δημόσιο πανεπιστήμιο στην Κωνσταντινούπολη. Ιδρύθηκε το 1883 σαν «Εμπορική σχολή Χαμιδιέ» και το 1982 ονομάστηκε επίσημα «Πανεπιστήμιο Μαρμαρά». Οι σχολές του βρίσκονται και στις δύο πλευρές, ευρωπαϊκή και ασιατική, της Κωνσταντινούπολης και έχει σχεδόν 50.000 φοιτητές. 

Στο πανεπιστήμιο Μαρμαρά λειτουργούν οι σχολές: Παιδαγωγική Σχολή, Οδοντιατρική Σχολή, Σχολή Φαρμακευτικής, Σχολή Τεχνών και Επιστημών, Σχολή Καλών Τεχνών, Νομική Σχολή, Σχολή Οικονομικών Επιστημών, Θεολογική Σχολή, Σχολή Επικοινωνίας, Σχολή Επιστημών της Διοίκησης, Πολυτεχνική Σχολή, Σχολή Επιστημών Υγείας, Σχολή Πολιτικών Επιστημών, Σχολή Τεχνικής Εκπαίδευσης, Σχολή Τεχνολογίας και Ιατρική Σχολή.
Τσέμερνικ

Το Τσέμερνικ ("σερβικά : Чемерник") είναι βουνό της νοτιοανατολικής Σερβίας. Ανήκει στα βουνά μέσου ύψους και καλύπτεται από μεγάλα δάση. Ψηλότερη κορυφή του είναι το μεγάλο Τσέμερνικμε 1.638 μέτρα. Αποτελείται από σχιστόλιθους που ανήκουν στην πρώτη ομάδα και την οροσειρά της Ροδόπης. Εκτός από το Μεγάλο Τσέμερνικ άλλες μεγάλες κορυφές του είναι η Κούλα (1.622 m), η Μάλι Τσέμερνικ (1.596 m), η Οστρόζιφ (1546 m) και η Πάβλοβα (1.469 m), και όλες στρογγυλεμένου τύπου.

Το όνομα του προέρχεται από το δηλητηριώδη φυτό Τσεμερίκι (Veratrum) που φυτρώνει στις πλαγιές του. Από το Τσέμερνικ πηγάζουν πολλοί παραπόταμοι του Νότιου Μοράβα και ανήκει στην λεκάνη απορροής του, έχει πάνω από 80 καταγεγραμμένες πηγές. Παλαιότερα το Τσέμερνικ ήταν καλυμμένο με μεγάλες οξιές που σήμερα έχουν κοπεί για να γίνουν αγροτικές εκτάσεις, από το 1974 με ένα πρόγραμμα επαναφυτέυονται με έλατα και ερυθρά ελάτη.
Κρις Ο' Ντόνελ

Ο Κρις Ο' Ντόνελ ("Christopher Eugene "Chris" O'Donnell", 26 Ιουνίου 1970) είναι Αμερικανός ηθοποιός.

Γεννήθηκε στις 26 Ιουνίου 1970 στην Γουϊνέτκα του Ιλινόις. Είναι κυρίως γνωστός για τους ρόλους του Finn Dandridge στο Grey's Anatomy, του Dick Garyson/Robin στις ταινίες «Μπάτμαν για Πάντα» και «Μπάτμαν & Ρόμπιν», αλλά και τον πρωταγωνιστικό του ρόλο ως G. Callen στην τηλεοπτική σειρά . Στο ξεκίνημά του έχει υποδυθεί τον Τσάρλι Σιμς στο "Άρωμα Γυναίκας" με τον Αλ Πατσίνο το 1992 και τον Ντ'Αρτανιάν στο "Οι τρεις σωματοφύλακες" το 1993.
Ντάνιελ Μαϊστόροβιτς

Ο Ντάνιελ Μαϊστόροβιτς ("Daniel Majstorović", 5 Απριλίου 1977) είναι Σουηδός πρώην επαγγελματίας ποδοσφαιριστής σερβικής καταγωγής που αγωνιζόταν ως κεντρικός αμυντικός.
Into the Fire

thumb|170px|Το ""Into the Fire" ήταν ένα από τα αγαπημένα τραγούδια του Ρίτσι Μπλάκμορ
Το Into the Fire είναι τραγούδι του βρετανικού χαρντ ροκ συγκροτήματος Deep Purple, το οποίο συμπεριλήφθηκε στο τέταρτο στούντιο άλμπουμ τους με τίτλο "Deep Purple in Rock"" και αποτέλεσε το πέμπτο κομμάτι του δίσκου.
Δυτικός Μοράβας

Ο Δυτικός Μοράβας ("σερβικά : Западна Морава") είναι ποταμός της Σερβίας, ο μεγαλύτερος, με μήκος 308 χιλιόμετρα χλμ, από τα δύο ποτάμια που συνθέτουν το Μεγάλο Μοράβα. Ανήκει στην λεκάνη απορροής του Μεγάλου Μοράβα και του Δούναβη.

Πηγάζει ανατολικά της Ποζέγκε της Γκολίσκε Μοραβίτσε και της Τζετίνιε όπου ενώνεται με άλλους μικρούς ποταμούς και θεωρείται η αρχή του ποταμού. Στην Τζετίνιε ενώνονται οι Τζιετίνια Σκαπέζ, μετά από 23 χιλιόμετρα, με τον Γκολίσκε Μοραβίτσε. Ρέι από από δυτικά προς ανατολικά και έχει 85 παραποτάμους με μεγαλύτερο τον Ιμπάρ. Έχει μέση ροή 125 m 3 / s, αλλά χαρακτηρίζεται από ακραίες διακυμάνσεις, η οποίες χαρακτηρίζονται από σοβαρές πλημμύρες. Η λεκάνη του Δυτικού Μοράβα καταλαμβάνει έκταση 15.849 τετραγωνικά χλμ (42,3% του συνόλου της λεκάνης απορροής του μεγάλου Μοράβα), ανήκει στη λεκάνη της Μαύρης Θάλασσας, και είναι πλωτός.
Σπαθιά στο Βράχο

Το μνημείο Σπαθιά στο Βράχο ( Sverd i fjell) αποτελείται από τρία τεράστια μπρούτζινα σπαθιά και αποτίει φόρο τιμής στη Μάχη του Χαφρσφιόρντ ( Slaget i Hafrsfjord) που έλαβε χώρα το 872 μ.Χ. Σε αυτή τη μάχη, ο Βασιλιάς Χάραλντ Χορφάγκρε ( Harald Hårfagre), γνωστός και ως "Χάραλντ ο Δίκαιος", ένωσε τη Νορβηγία σε ένα ενιαίο βασίλειο.
Νότιος Μοράβας

μικρογραφία|Ο Νότιος Μοράβας
Ο Νότιος Μοράβας (σερβικά: Јужна Морава) είναι ποταμός της Σερβίας και της Βόρειας Μακεδονίας, είναι το μικρότερο από τα δύο ποτάμια που συνθέτουν τον Μεγάλο Μοράβα. Ο Νότιος Μοράβας έχει μήκος 295 χλμ. και ρέει από νότο προς βορρά, από τη Βόρεια Μακεδονία προς την κεντρική Σερβία, ώσπου στη Σταλάτσα συναντά τον Δυτικό Μοράβα και δημιουργούν τον Μεγάλο Μοράβα.

Ο Νότιος Μοράβας έχει τις πηγές του βόρεια των Σκοπίων. Έπειτα δέχεται τα νερά των ποταμών Κλουτσέβσκε και Σλατίνα που δημιουργούν τεράστιο ποτάμι, το οποίο όταν περνά τα σερβικά σύνορα, πάνω από το χωριό Μπίνατς, είναι γνωστό ως «Μπίνατσα Μοράβας». Μετά από 49 χιλιόμετρα συναντά τον Πρεσέβσκα Μοραβίτσα κοντά στο Μπουγιάνοβατς και από εκεί και για τα υπόλοιπα 246 χιλιόμετρα ρέει ως Νότιος Μοράβας.

Ανήκει στη λεκάνη της Μαύρης Θάλασσας και η περιοχή της λεκάνης απορροής του είναι 15.469 τετραγωνικά χλμ, εκ των οποίων 1.237 στην Βουλγαρία (μέσω των παραποτάμων του Νισάβα). Η μέση ροή του είναι 121 m3/s και δεν είναι κατάλληλος για ναυσιπλοΐα. Η κοιλάδα του Νότιου Μοράβα αποτελείται από μια σειρά φαράγγια και χαράδρες.

Η ροή του Νότιου Μοράβα συνδέει τη λεκάνη του Αιγαίου με την Παννονική πεδιάδα. Αυτό προκαλεί ένα φαινόμενο που ονομάζεται φαινομενική αντιστροφή της ροής, δηλαδή το ποτάμι φαίνεται να ανεβαίνει από χαμηλότερο υψόμετρο σε ψηλότερο, ωστόσο αυτό στην πραγματικότητα δεν συμβαίνει και το ποτάμι ρέει κανονικά. Έχει 157 παραποτάμους, με πιο σημαντικούς τους Μπίστριτσα, Καλίμανκα, Γιαμπλάνιτσα, Βετερνίτσα, Βρλα και Τοπλίς.
Μεγάλος Μοράβας

Ο Μεγάλος Μοράβας ("σερβικά: Велика Морава, λατινικά: Margus") είναι ποταμός της Σερβίας ένας από τους παραποτάμους του Δούναβη. Αποτελεί το τελικό τμήμα του Μοράβα, ενός μείζονος ποτάμιου συστήματος της Σερβίας. 

Ο Μοράβας είναι γνωστός για το ελικοειδές σχήμα του. Η κοίτη του φτάνη μέχρι και 80 έως 200 μέτρα πλάτος και μέσο όρο βάθος 10 μέτρα. Σήμερα είναι πλωτός στα πρώτα 3 χλμ. ενώ παλιότερα ήταν μέχρι την πόλη Τσούπρια.

Ανήκει στην λεκάνη της Μαύρης θάλασσας.
Γεώργιος Σουρίας

Ο Γεώργιος Σουρίας ήταν Δάσκαλος του Γένους . Γεννήθηκε το 1811 στα Λουτρά Θολοποταμίου Χίου και απεβίωσε 11 Ιουνίου 1881 στην Ερμούπολη Σύρου.
Γκεόργκιους Αγκρίκολα

Ο Γκεόργκιους Αγκρίκολα ("Georgius Agricola", 24 Μαρτίου 1494 - 21 Νοεμβρίου 1555) ήταν Γερμανός καθολικός, λόγιος και επιστήμονας. Γνωστός ως ο "πατέρας της ορυκτολογίας", γεννήθηκε στο Γκλάουχαου της Σαξονίας. Το όνομα γέννησής του ήταν Georg Pawer (Bauer στη σύγχρονη γερμανική). Αγκρίκολα είναι η λατινική εκδοχή του ονόματός του, με το οποίο ήταν γνωστός όλη την ενήλικη ζωή του. Και τα τρία ονόματα "Georg/Georgius" (από το ελληνικό "Γεώργιος"), "Agricola" και "Bauer" σημαίνουν "αγρότης" στις αντίστοιχες γλώσσες τους. Είναι κυρίως γνωστός για το βιβλίο του "De Re Metallica" (1556).
Βασίλης Μπαρτζιώτας

Ο Βασίλης Μπαρτζιώτας (1909 - 11 Αυγούστου 1994), γνωστός με το ψευδώνυμο Φάνης, ήταν ηγετικό στέλεχος του ΚΚΕ με σημαντικό ρόλο στην Εθνική Αντίσταση και τον εμφύλιο πόλεμο, και βασικός συνεργάτης και υποστηρικτής του Νίκου Ζαχαριάδη.

Σε πολλά έγγραφα και δημοσιεύματα της δεκαετίας του 1940, αναφέρεται λανθασμένα ως "Μπαρτζώτας" και όχι "Μπαρτζιώτας".
Τζων Ντάλτον

Ο Τζων Ντάλτον (αγγλικά: "John Dalton" FRS, 6 Σεπτεμβρίου 1766 – 27 Ιουλίου 1844) ήταν Άγγλος φαρμακοποιός, μετεωρολόγος και φυσικός. Είναι γνωστός για την πρωτοποριακή εργασία του στην ανάπτυξη της σύγχρονης ατομικής θεωρίας, και την έρευνά του για την αχρωματοψία, η οποία μερικές φορές αναφέρεται ως «δαλτονισμός» προς τιμή του.
Κράγος

Ο Κράγος είναι ένα βουνό στην Τουρκία, εκεί όπου ήταν η αρχαία Λυκία, στην Μικρά Ασία. 
Ο Στράβωνας, η περιγραφή του οποίου είναι από τα δυτικά προς τα ανατολικά, μετά το ακρωτήριο της Τελμησσού αναφέρει τον Αντικράγο, όπου βρισκόταν η Καρμυλησσός και μετά ο Κράγος ο οποίος έχει οκτώ κορυφές, και η ομώνυμη πόλη Κράγος. Τα Πίναρα στο εσωτερικό βρισκόταν στους πρόποδες του Κράγου. Υπάρχουν νομίσματα της πόλης του Κράγου κατά την ρωμαϊκή αυτοκρατορική περίοδο, με την επιγραφή "Λυκιων Κρ." ή "Κρα." ή "Κραγ." Η έκταση του Αντικράγου και του Κράγου αναπαρίσταται στο χάρτη των Spratt και Forbes να εκτείνεται από τα νότια από την περιοχή της Τελμησσού, και να σχηματίζει το δυτικό όριο της χαμηλότερης λεκάνης του ποταμού Ξάνθου. Το νοτιότερο κομμάτι είναι ο Κράγος. Στο χάρτη της Καραμανίας του Φράνσις Μποφόρ σημειώνεται στα 1.828 μέτρα. 

Η εξερεύνηση αυτής της ακτής από τον Μποφόρ άρχισε από το Γεντιμπουρούν (Yedy-Booroon, κυριολεκτικά "επτά μύτες", επτά κορυφές), μια σειρά από ψηλά και απότομα βουνά τα οποία φαίνεται ότι ήταν ο αρχαίος Κράγος της Λυκίας. Τα ερείπια των Πινάρων βρίσκονται, εκεί που τα περιγράφει ο Στράβωνας, στην ανατολική μεριά αυτής της οροσειράς, περίπου στα μισά μεταξύ της Τελμησσού και το τέλος της οροσειράς στην νότια ακτή. Υπάρχει ένα πέρασμα μεταξύ των κορυφών του Κράγου και του Αντικράγου. Μεταξύ των κορυφών υπάρχει ένα οροπέδιο στα 1.219 μέτρα πάνω από το επίπεδο της θάλασσας, και πάνω από αυτό υψώνεται η ψηλότερη κορυφή του Κράγου, 762 μέτρα πάνω από αυτό το σημείο. Το πρώτο μισό της ανάβασης από το οροπέδιο είναι μέσω πυκνού δάσους, ενώ το υπόλοιπο σε γυμνό βράχο. Από την κορυφή μπορεί κανείς να έχει θέα ολόκληρης της πεδιάδας του Ξάνθου, και των φαραγγιών του Μασσίκυτου, ο οποίος βρίσκεται ανατολικά αυτής της πεδιάδας. Η πλευρά προς τη θάλασσα είναι τόσο απότομη, που από αυτή την ψηλή κορυφή τα κύματα φαίνονται να σκάνε άσπρα στη βάση αυτού του απόκρημνου ορεινού όγκου. Φαίνεται ότι ο Στράβωνας είναι σωστός στην περιγραφή του μιας κοιλάδας που χωρίζει τον Αντικράγο από τον Κράγο, και το ψηλότερο κομμάτι, το οποίο υψώνεται πάνω από τη θάλασσα στις Επτά Κορυφές, φαίνεται ότι είναι η επτά κορυφές για τις οποίες μιλάει ο Στάβωνας. Υπήρχε σύμφωνα με το Σκύλακα και τον Πλίνιο (τόμος 27) ένα ακρωτήριο Κράγος, το οποίο πρέπει να ήταν η Επτά Κορυφές. Η "Ιερά Άκρα" του Σταδιασμού επίσης φαίνεται ότι είναι οι Επτά Κορυφές. Η τοποθεσία του Κράγου μεταξύ του Ξάνθου και της Τελμησσού αναφέρεται από τον Πομπόνιο Μέλα, ο οποίος και αυτός μάλλον εννοεί το ίδιο μέρος της οροσειράς. 

Οι βράχοι και τα δάση του Κράγου κάποιες φορές αναφέρονται σε ποιητικά έργα σαν την περιστασιακή κατοικία της Ντιάνα (η αντίστοιχη της Αρτέμιδος θεά των λατίνων). Εδώ τέλος σύμφωνα με πηγή που αναφέρει ο Στέφανος ο Βυζάντιος (στο λήμμα Κράγος), ήταν τα λεγόμενα θεῶν ἀγρίων ἄντρα (τα σπήλαια των άγριων θεών).
Σάβα Μποχίνικα

μικρογραφία|Ο Σάβα Μποχίνικα
Ο Σάβα Μποχίνικα ("σλοβενικά : Sava Bohinjka") είναι ποταμός της Σλοβενίας ένας από τους παραποτάμους του Σάβα. Ο ποταμός συγχωνεύεται μετά από 31 χλμ ροής με τον Σάβα Ντολίνκα και σχηματίζουν τον ποταμό Σάβα .
Πηγάζει από τη Λίμνη Μποχίνι στο Όρος Τρίγκλαβ. Από την λίμνη ξεκινά το μικρό ποτάμι Τζεζέρνιτσα και μετά από 100 μέτρα συγχωνεύεται με το ρέμα Μοστνίτσα κι εκεί δημιουργείτε ο ποταμός. Το ποτάμι είναι 31 χιλιόμετρα μήκος και έχει λεκάνη απορροής 381 τετραγωνικά χλμ. Ρέει μέσα από το χωριό Μπλεντ κοντά στη Λίμνη Μπλεντ κι επειτα συναντα τον ποταμό Σάβα Ντολίνκα και μαζί σχηματίζουν τον ποταμό Σάβα.

Στην λίμνη Μποχίνι εκβάλει το ρέμα Σάβιτς το οποίο τροφοδοτείται με νερό από την κοιλάδα των λιμνών του Τρίγκλαβ. Ο Σάβιτς είναι γνωστός για τον περίφημο 60 μέτρων καταρράκτη.
Κέιντρεν Κλαρκ

Ο Κέιντρεν Κλαρκ ("Keydren 'Kee-Kee' Clark") είναι Αμερικανός επαγγελματίας αθλητής καλαθόσφαιρας, γεννημένος στις 8 Οκτωβρίου του 1984, στην "Tuscaloosa" της Πολιτείας Αλαμπάμα. Έχει ύψος 1,80 μ. και αγωνίζεται στη θέση του πόιντ γκαρντ.
Μόβρη

Η Μόβρη (ή και Μώβρη) είναι οροσειρά-βουνό της Αχαΐας, στην βόρεια Πελοπόννησο, με μέγιστο υψόμετρο 818 μέτρα.
Σάβα Ντολίνκα

μικρογραφία|Υδροηλεκρικός σταθμός στον Σάβα Ντολίνκα
Ο Σάβα Ντολίνκα ("σλοβενικά : Сава Долинка") είναι ποταμός της βορειοδυτικής Σλοβενίας ένας από τους παραποτάμους του Σάβα. Πηγάζει στο Κράνισκα Γκόρα στις Δολομιτικές Άλπεις.

Ο Σάβα Ντολίνκα αρχικά δέχεται τα νερά ενός ρέματος που ρέει στην κοιλάδα του Ταμάρ σε υψόμετρο 1222 μέτρα και μετά από 5 χιλιόμετρα κάνει στροφή και συναντά την πηγή του Σάβα Ντολίνκα στο Κράνισκα Γκόρα. Έχει μήκος 45 χλμ με έκταση λεκάνης απορροής 521 τετραγωνικά χιλιόμετρα. Ρέει στην κοιλάδα κοντά στο χωριό της Μάρτουλιεκ και κοντά στο χωριό Μπλεντ συγχωνεύετε με τον Σάβα Μποχίνικα δημιουργώντας τον ποταμό Σάβα.
Ρουπία

Η ρουπία είναι η κοινή ονομασία για τα νομίσματα της Ινδίας, του Πακιστάν, της Σρι Λάνκα, του Νεπάλ, του Μαυρίκιου, των Σεϋχελλών, των Μαλδίβων, της Ινδονησίας, και προηγουμένως της Βιρμανίας και του Αφγανιστάν. Ιστορικά, το πρώτο νόμισμα που ονομάστηκε «ρουπία» ("rupiya") εισήχθη τον 16ο αιώνα από τον Σερ Σαχ Σουρί, ιδρυτή της Αυτοκρατορίας Σουρ της Βόρειας Ινδίας. Ο όρος προέρχεται από το "rūpya", σανσκριτική λέξη για το ασημένιο νόμισμα, από την σανσκριτική rūpá, «όμορφη μορφή».

Στις Μαλδίβες, η μονάδα του νομίσματος είναι γνωστή ως "rufiyah" (ρουφίγια), η οποία είναι μια συγγενής του Χίντι "rupiya" . Τόσο οι ινδικές ρουπίες (INR) και η πακιστανική ρουπία υποδιαιρούνται σε εκατό "paise" (ενικός "paisa") ή "pice". Η ρουπία του Μαυρίκιου και της Σρι Λάνκα υποδιαιρούνται σε 100 cents. Η ρουπία Νεπάλ υποδιαιρείται σε εκατό "paisas" (ενικό και πληθυντικό) ή τέσσερα "sukas" ή δύο "mohors".

Το νόμισμα του Αφγανιστάν ήταν επίσης εκφρασμένο σε αφγανικές ρουπίες μέχρι το 1925, με κάθε αφγανική Ρουπία να υποδιαιρείται σε 60 paisas. Πριν από την εισαγωγή της αφγανικής ρουπίας το 1891, το νόμιμο νόμισμα ήταν η ρουπία της Καμπούλ. Μέχρι τα μέσα του 20ου αιώνα, το επίσημο νόμισμα του Θιβέτ ήταν επίσης γνωστό ως Θιβετιανή ρουπία. Η ινδική ρουπία ήταν το επίσημο νόμισμα του Ντουμπάι και του Κατάρ μέχρι το 1959, όταν η Ινδία δημιούργησε μια νέα ρουπία του Κόλπου (επίσης γνωστή ως η «εξωτερική Ρουπία") για να εμποδίσει το λαθρεμπόριο χρυσού. Η ρουπία του Κόλπου ήταν νόμιμο χρήμα μέχρι το 1966, όταν η Ινδία υποτιμήσε σημαντικά την ινδική ρουπία και ένα νέο Ριγιάλ του Κατάρ ιδρύθηκε για να παρέχει οικονομική σταθερότητα.
Σούτλα

Ο Σούτλα ή Σότλα ("κροατικά: Sutla, σλοβένικα: Sotla") είναι ποταμός της Σλοβενίας και της Κροατίας αριστερός παραπόταμος του Σάβου. Σχεδόν σε όλο το μήκος του είναι τα σύνορα μεταξύ Σλοβενίας και Κροατίας. Έχει μήκος περίπου 92 χλμ και λεκάνη απορροής γύρω στα 581 τετραγωνικά χλμ (εκ των οποίων 451 τετραγωνικά χλμ στη Σλοβενία).

Πηγάζει από τη Σλοβενία στις νότιες πλαγιές του Μάτσελσκα (Maceljska) στα 715 μέτρα και εκβάλει στον Σάβα. Μεγάλους παραποτάμους λαμβάνει μόνο στην δεξιά πλευρά.
Ιωάννης Γιουρούκος

Ο Ιωάννης Γιουρούκος (1796-1869) ήταν αγωνιστής της επανάστασης του 1821 από την Κορινθία, πληρεξούσιος στην Ε’ Εθνοσυνέλευση του 1832 και στην εν Αθήναις Β΄ Εθνική των Ελλήνων Συνέλευση του 1862..

thumb|right|400px|Υπογραφή Ιωάννου Γιουρούκου
Πολέμησε μαζί με τον αδελφό του Φίλη (Τριαντάφυλλο) ως επικεφαλής των συμπολιτών του σε πολλές μάχες της Πελοποννήσου (Τριπολιτσά, Δερβενάκια, Αγιονόρι, Ακροκόρινθος και στη μάχη της Καυκαριάς στις 26-27 Αυγούστου 1827) καθώς και σε όλες της μάχες της ιδιαίτερης του πατρίδας της Κορινθίας.
Με τον Γεώργιο Καραϊσκάκη συμμετείχε στην μάχη της Αττικής εκεί όπου με περίσσια παλληκαριά κράτησε ολόκληρο οχύρωμα και τραυματίστηκε στο στήθος.
Στην συνέχεια ακολούθησε, πάντα μαζί με τον αδερφό του, τον Στρατάρχη Δημήτριο Υψηλάντη στους αγώνες για την απελευθέρωση της Στερεάς Ελλάδας όπου « άφησαν μνήμην ως παλικάρια» όπως διηγείται ο Φωτάκος.
Κατά την συγκρότηση των Χιλιαρχιών επί κυβερνήτη Ιωάννου Καποδίστρια έγινε Πεντακοσίαρχος, ο δε αδελφός του Φίλης Εκατόνταρχος στην Χιλιαρχία του Χριστόδουλου Χατζηπέτρου. 

Μετά την απελευθέρωση παρέμεινε στην Ενεργή Φάλαγγα ως Ταγματάρχης του ελληνικού στρατού.
Στην κηδεία του Θεόδωρου Κολοκοτρώνη έφερε την τιμή να προπορεύεται μαζί με άλλους δύο ταγματάρχες, τους Δημήτριο Σκυλοδήμο και Δημήτριο Πετροπουλάκη, φέροντες τα παράσημα του γέρου σε μεταξωτά μαξιλάρια.
Το 1832 έλαβε μέρος στην εν Ναυπλίω Ε’ Εθνοσυνέλευση και το 1862 στην εν Αθήναις Β΄ Εθνική των Ελλήνων Συνέλευση.

Προήχθη έως του βαθμού του Συνταγματάρχη και απεβίωσε στην Κόρινθο στις 10 Ιανουαρίου 1869.
Βιομηχανική Περιοχή Πάτρας

H Βιομηχανική Περιοχή Πάτρας (εν συντομία ΒΙ.ΠΕ. Πάτρας) είναι μια από τις 29 Βιομηχανικές Περιοχές που υπάρχουν σε όλη την επικράτεια της Ελλάδας και που διαχειρίζεται η ΕΤΒΑ-ΒΙ.ΠΕ.
Μεναχέμ Μπέγκιν

Ο Μεναχέμ Μπέγκιν (16 Αυγούστου 1913 - 9 Μαρτίου 1992) ήταν Ισραηλινός πολιτικός, ιδρυτής του Λικούντ και πρωθυπουργός του Ισραήλ. Πριν από τη δημιουργία του κράτους του Ισραήλ, ήταν ο ηγέτης της σιωνιστικής μαχητικής ομάδας Ιργκούν, η οποία αποσχίστηκε από τη μεγαλύτερη εβραϊκή παραστρατιωτική οργάνωση Χαγκανά. Εξελέγη στην πρώτη Κνεσέτ ως επικεφαλής του κόμματος Χερούτ, το οποίο ίδρυσε. Το 1977 έγινε πρωθυπουργός και το 1979 υπέγραψε τη Συνθήκη Ειρήνης Αιγύπτου-Ισραήλ, για την οποία αυτός και ο Ανουάρ Σαντάτ μοιράστηκαν το Νόμπελ Ειρήνης. Έμεινε στην πολιτική μέχρι τον Οκτώβριο του 1983, οπότε παραιτήθηκε.
Φρανκ Μπέλο

Ο Φρανκ Μπέλο ("πλήρες αγγλ. όνομα "Frank Joseph Bello"") είναι Αμερικάνος μπασίστας του χέβι μέταλ συγκροτήματος Anthrax.
Αιμίλιος Προσαλέντης

Ο Αιμίλιος Προσαλέντης (Κέρκυρα 1859 – Αθήνα 1926) ήταν Έλληνας ζωγράφος. Καταγόταν από ονομαστή Κερκυραϊκή οικογένεια και ήταν υιός του επίσης ζωγράφου Σπυρίδωνα Προσαλέντη. 

Μαθήτευσε αρχικά κοντά στον πατέρα του και αργότερα σπούδασε μηχανική στο Παρίσι. Όταν γύρισε στην Ελλάδα, κατατάχθηκε ως μηχανικός στο πολεμικό ναυτικό. Η ζωγραφική του περιορίστηκε αρχικά στην ελαιογραφία, ενώ τα έργα του απεικόνιζαν αποκλειστικά θαλασσινές σκηνές. 

Στα τελευταία χρόνια της ζωής του επιδόθηκε στην υδατογραφία. Κυριότεροι πίνακές του: Ναυμαχία των Δαρδανελίων, Έξοδος του Άρεως από το Ναβαρίνο, Πυρπόλησις της τούρκικης ναυαρχίδας στην Ερεσό κ.ά.

Γιος του ήταν ο ζωγράφος Σπύρος Προσαλέντης (1894 - 1942).
Σάβος

Ο Σάβος, Σάβας, ή Σάβα ("σερβικά: Сава, σλοβενικά: Sáva, κροατικά: Sava, βοσνιακά: Sava") είναι ποταμός στην Κεντρική και τη Νοτιοανατολική Ευρώπη, δεξιός παραπόταμος του Δούναβη. Περνάει από τη Σλοβενία, την Κροατία, κατά μήκος των βόρειων συνόρων της Βοσνίας Ερζεγοβίνης και από τη Σερβία, εκβάλλοντας στο Δούναβη στο Βελιγράδι. Το κεντρικό του τμήμα είναι φυσικό σύνορο μεταξύ Βοσνίας Ερζεγοβίνης και Κροατίας. Ο Σάβος αποτελεί το βόρειο σύνορο της Βαλκανικής Χερσονήσου και το νότιο άκρο της Παννονικής πεδιάδας. Η περιοχή προς τα αριστερά και δεξιά του ονομάζεται Ποσάβινα, παρά τον Σάβο δηλαδή.

Ο Σάβος έχει μήκος 990 χιλιόμετρα, συμπεριλαμβανομένου του 45 χλμ. παραπόταμου-πηγής του Σάβα Ντολίνκα, που πηγάζει στο Zέλεντσι της Σλοβενίας. Είναι ο μεγαλύτερος παραπόταμος του Δούναβη σε όγκο νερού και ο δεύτερος μεγαλύτερος μετά τον Τίσα όσον αφορά τη λεκάνη απορροής (97.713 τετραγωνικά χιλιόμετρα) και το μήκος. Δέχεται τα νερά σημαντικού τμήματος της περιοχής των Δειναρικών Άλπεων, μέσω των μεγάλων παραποτάμων του Δρίνου, Μπόσνα, Κούπα, Ούνα, Βρμπας, Λόνια, Κολουμπάρα, Μπόσουτ και Κόρκα. Ο Σάβος είναι ένας από τους μεγαλύτερους ποταμούς στην Ευρώπη και τους ελάχιστους ευρωπαϊκούς ποταμούς αυτού του μήκους που δεν εκβάλλουν απευθείας σε θάλασσα.

Ο πληθυσμός στη λεκάνη του ποταμού Σάβου υπολογίζεται σε 8.176.000 και συνδέει τρεις εθνικές πρωτεύουσες - τη Λιουμπλιάνα, το Ζάγκρεμπ και το Βελιγράδι. Ο Σάβο είναι πλωτός για μεγαλύτερα σκάφη από τη συμβολή του ποταμού Kούπα στο Σίσακ της Κροατίας, περίπου στα δύο τρίτα του μήκους του.

Το όνομα πιστεύεται ότι προέρχεται από την Πρωτοϊνδοευρωπαϊκή ρίζα "*sewh1" («να πάρει υγρό») και την κατάληξη "*eh2", έτσι ώστε να σημαίνει κυριολεκτικά «αυτό που υδραίνει [το έδαφος]». Το όνομά του στην αρχαία ελληνική ήταν Σάος.
Σπυρίδων Βεντούρας

thumb|left|250px|Σκηνή απο τη ζωή του Αγίου Ιωάννη του Χρυσοστόμου.
thumb|right|250px| Пροσωπογραφία του Αλή-πασά.
Ο Σπυρίδων Βεντούρας (Λευκάδα , 1761 – Λευκάδα , 1835) ήταν Έλληνας ζωγράφος της Επτανησιακής Σχολής.
Ιχνευταί

Οι Ιχνευταί ή Ιχνευταί Σάτυροι είναι σατυρικό δράμα του Σοφοκλή, του 5ου αιώνα π.Χ. Από το έργο έχουν σωθεί τμήματα που βρέθηκαν ανάμεσα στους παπύρους της Οξυρρύγχου. Έχουν σωθεί τετρακόσιες γραμμές περίπου από το έργο.

Στο έργο περιγράφεται η προσπάθεια των Σατύρων στους οποίους ανάθεσε ο Θεός Απόλλων να βρουν τα βόδια που του έκλεψε ο νεογέννητος Ερμής. Ο Απόλλων υποσχέθηκε στους Σατύρους ελευθερία και χρυσάφι. Οι Σάτυροι, με τη βοήθεια του Σειληνού ακολουθούν τα ίχνη των ζώων (ιχνευτές) και όταν πλησιάζουν στη σπηλιά ακούν τη λύρα που είχε μόλις εφεύρει ο Ερμής και απορούν. Η νύμφη του όρους Κυλλήνη εξηγεί στους σατύρους τη φύση της λύρας. Το σωζόμενο τμήμα του έργου σταματά όταν έρχεται ο Ερμής.

Το έργο έχει ανάλαφρο και παιγνιώδες ύφος και αποτελεί σαφή αναφορά στις βακχικές τελετές και στον Διόνυσο προς τιμήν του οποίου γίνονταν κάθε χρόνο οι δραματικοί αγώνες.
Κόκρα

Ο Κόκρα ("σλοβενικά: Kokra") είναι ποταμός της Σλοβενίας, ένας από τους παραποτάμους του Σάβου.

Έχει μήκος 34 χλμ. και πηγάζει από την Λίμνη Καραβάνκε σε υψόμετρο 825 μέτρα πάνω από την επιφάνεια της θάλασσας, εκβάλει στον Σάβα κοντά στην πόλη Κραν. Η λεκάνη απορροής του είναι 221 τετραγωνικά χλμ..
Νίκος Ξυδάκης

Ο Νίκος Ξυδάκης (17 Μαρτίου 1952) είναι Έλληνας συνθέτης.
Fight for the Rock

Το Fight for the Rock είναι το τρίτο άλμπουμ του αμερικάνικου heavy metal συγκροτήματος Savatage, το οποίο κυκλοφόρησε τον Ιούνιο του 1986 μέσω της δισκογραφικής εταιρείας "Atlantic Records". Επανεκδόθηκε το 1997 από την "Edel Music" με επιπλέον κομμάτι την ακουστική έκδοση του "If I Go Away", το 2002 από την "SPV/Steamhammer" με τις ζωντανές εκτελέσεις του ""The Dungeons Are Calling" και του "City Beneath the Surface" από το "Ghost in the Ruins"" και το 2011 από την "Ear Music" με την ακουστική έκδοση του ""This Is the Time" και το ακυκλοφόρητο "This Is Where You Should Be".
Το 1986, ο μπασίστας Κιθ Κόλινς αποχώρησε από το συγκρότημα, δίνοντας τη θέση του στον Τζόνι Λι Μίντλτον. Με τη νέα σύνθεση, οι Savatage ηχογράφησαν το "Fight for the Rock". Ο δίσκος θεωρείται από οπαδούς και μέλη του συγκροτήματος ως το χειρότερο άλμπουμ των Savatage, αφού το συγκρότημα οδηγήθηκε σε έναν πιο εμπορικό ήχο μετά τις πιέσεις της δισκογραφικής τους εταιρείας. Το εξώφυλλο του δίσκου αποτελεί μίμηση της φωτογραφίας "Raising the Flag on Iwo Jima"" του Τζο Ρόζενθαλ από το "Associated Press".
Ο δίσκος έφθασε μόλις στο # 158 του Billboard, απογοητεύοντας συγκρότημα και εταιρεία. Οι Savatage, απέφευγαν να παίζουν τραγούδια του συγκεκριμένου δίσκου στις ζωντανές τους εμφανίσεις, κάτι που έγινε για τελευταία φορά στις αρχές της δεκαετίας του '90.
Το άλμπουμ έλαβε κακές κριτικές με το "Allmusic" να του δίνει 1,5 αστέρι με άριστα τα 5, το "Sputnik Music" μέσο όρο βαθμολογιών 2/5, το "Metal Archives" 57% και το "Metal Storm" 6,6.
Κάμνισκα Μπίστριτσα

μικρογραφία|Ο Κάμνισκα Μπίστριτσα
Ο Κάμνισκα Μπίστριτσα ("σλοβενικά : Kamniška Bistrica") είναι ποταμός της Σλοβενίας που πηγάζει στους νότιους πρόποδες των Καμνικών Άλπεων κοντά στα σύνορα με την Αυστρία σε υψόμετρο 590 μέτρων. Έχει μήκος 32,8 χιλιομέτρων, και η λεκάνη απορροής του περιλαμβάνει 535 τετραγωικά χλμ, η μέση ροή του είναι 20,9 m³ / sec. Εκβάλει σαν αριστερός παραπόταμος στον Σάβο κοντά στην Λιουμπλιάνα.

Δέχεται νερό από πολλές μικρές πηγές και παραποτάμους, ενώ στην πορεία του σχηματίζει φαράγγι βάθους 35 μέτρων και πλάτους 2 μέτρων.
Αγλαοφών

Ο Αγλαοφών (αρχ. ελλ. Ἀγλαοφῶν) ήταν αρχαίος Έλληνας ζωγράφος, πατέρας του επίσης ζωγράφου Πολυγνώτου. Γεννήθηκε στη Θάσο. Ο Αγλαοφών είχε έναν ακόμη γιο, τον Αριστοφώντα. Επειδή ο Πολύγνωτος άκμασε πριν την 90ή Ολυμπιάδα, ο Αγλαοφών πιθανότατα έζησε την εποχή της 70ής Ολυμπιάδας, δηλ. γύρω στα τέλη του 6ου - αρχές του 5ου π.Χ. αιώνα. Ο Κυϊντιλιανός επαινούσε το έργο του , το οποίο, σύμφωνα με αυτόν, διακρινόταν για την απλότητα των χρωματισμών του.

Σύμφωνα με τον Πλίνιο τον Πρεσβύτερο, υπήρξε και άλλος Αγλαοφών, ο οποίος έζησε και άκμασε περίπου την εποχή της 90ής Ολυμπιάδας, κάτι που επιβεβαιώνει ένα κείμενο του Αθηναίου, από το οποίο πληροφορούμαστε ότι ο ζωγράφος είχε δημιουργήσει δύο έργα, ένα από τα οποία απεικόνιζε την Ολυμπιάδα και την Πυθιάδα, ως προεξάρχουσες προσωπικότητες των Ολυμπιακών Αγώνων και των Πυθίων, αντίστοιχα, να στέφουν τον Αλικιβάδη. Στο άλλο έργο, η κυρίαρχη ομώνυμη θεότητα των Νεμέων κρατά τον Αλκιβιάδη στα γόνατά της. Ο Αλκιβιάδης δεν ήταν δυνατό να καταγάγει νίκες πολύ πριν την 91η Ολυμπιάδα (416 π.Χ.). Συνεπώς είναι πολύ πιθανόν ο συγκεκριμένος καλλιτέχνης να ήταν γιος του Αριστοφώντος, δηλ. εγγονός του πρώτου Αγλαοφώντος. Ο Πλούταρχος επίσης αναφέρει τον Αριστοφώντα ως δημιουργό της εικόνας του Αλκιβιάδη με την Νεμέα, ενώ είναι πιθανόν να βοήθησε τον γιο του στη δημιουργία της. Σύμφωνα με μερικούς ερευνητές, ο δεύτερος Αγλαοφών ήταν ο πρώτος καλλιτέχνης που απεικόνισε τη θεά Νίκη με φτερά.
Λιουμπλιάνιτσα

Ο Λουμπλιάνικα στη [[Λιουμπλιάνα]]
Ο Λιουμπλιάνιτσα ("σλοβενικά: Ljubljanica") είναι ποταμός της Σλοβενίας, παραπόταμος του Σάβα. Έχει μήκος 41 χλμ, διασχίζει την πρωτεύουσα της Σλοβενίας Λιουμπλιάνα και μετά από 10 χλμ εκβάλει στον Σάβα. Ο Λιουμπλιάνιτσα στις πηγές που βρίσκονται σε υψόμετρο 300 μέτρων είναι η συνέχιση πολλών υπόγειων καρστικών ποταμών που ρέουν από το Πρεζίντσκο πόλιε και έτσι ο ποταμός ποιητικά έχει επτά ονόματα : Τρμπουχοβίτσα, Όμπρχ, Στρζεν, Ρακ, Πίβκα, Ούνιτσα, και Λιουμπλιάνιτσα. Η λεκάνη απορροής του είναι 1.860 τετραγωνικά χλμ (720 τετραγωνικά μίλια).

Ο Λιουμπλιάνιτσα έχει γίνει δημοφιλής περιοχή για αρχαιολόγους και τους κυνηγούς θησαυρών που βουτούν στα νερά του για χαμένα κειμήλια και έργα τέχνης. Σε τοποθεσίες στο ποτάμι μεταξύ Λιουμπλιάνα και Βρχνίκα έχουν βρεθεί αντικείμενα από την εποχή του λίθου έως την Αναγέννηση , που ανήκουν σε διάφορες ομάδες, από τους τοπικούς αρχαίους πολιτισμούς σε πιο γνωστές ομάδες όπως οι Ρωμαίοι και οι Κέλτες. Ένα από τα πιο σημαντικά ευρήματα είναι μία αιχμή δόρατος που βρέθηκε το 2009 στην Σίνια Γκόριτσα. Έχει χρονολογηθεί σε περίπου 35.000 έως 45.000 πριν και συμπληρώνει τα ανεπαρκή στοιχεία σχετικά με την παρουσία των κυνηγών της Λίθινης εποχής στην περιοχή της Λιουμπλιάνα.
Λόνια

Ο Λόνια ("κροατικά: Lonja") είναι ποτάμι της κεντρικής Κροατίας, αριστερός παραπόταμος του Σάβα. Έχει μήκος 133 χλμ (83 μίλια) και η λεκάνη απορροής του καλύπτει έκταση 5.944 τετραγωνικά χιλιόμετρα (2.295 τετραγωνικά μίλια).

Πηγάζει στο βουνό Κάλνικ στη βόρεια Κροατία, νοτιοανατολικά από το Νόβι Μάροφ. Ρέει δυτικά μέχρι το Μπρέζνιτσκι Χουμ και κάνει στροφή νότια περνώντας ανατολικά από το Σβέτι Ιβάν Ζέλινα, έπειτα γυρίζει νοτιοανατολικά κοντά σε στο Σβέτα Χέλενα. Ανατολικά της Λούπογκλαβ στρέφεται και πάλι νότια, περνώντας από στο Ίβανιτς Γκραντ και πλησιάζει τον ποταμό Σάβα. Στη συνέχεια ρέει παράλληλα με τον Σάβα για το υπόλοιπο της διαδρομής του. Κοντά στο τέλος της διαδρομής του, ο ποταμός χωρίζεται στον Στάρα Λόνια που εκβάλει στον Σάβα στο ομώνυμο χωριό Λόνια και το άλλο του τμήμα ονομάζεται Τρέμπεζ που εκβάλει στον Σάβα περίπου 5,5 χλμ. κατάντη του ομώνυμου χωριού της Τρέμπεζ.

Οι κύριοι παραπόταμοι του Λόνια είναι οι:
* Τσέσμα (Τσάζμα), (124 χλμ.), η οποία εκβάλει στον Λόνια βορειοανατολικά από το Σίσακ.
* Ίλοβα, (85 χλμ.), εκβάλει στον Τρέμπεζ νότια της Κούτινα.
* Πάκρα, εκβάλει στον Τρέμπεζ νότια της Κούτινα.
* Ζέλινα, εκβάλει στον Λόνια νότια της Ίβανιτς Γκραντ.
Γερμανός ο Λοκρός

Ο Γερμανός ο Λοκρός (Λοκρίδα, περ. 1615 - Βουκουρέστι, 1688) ήταν λόγιος κληρικός και δάσκαλος του 17ου αιώνα.
Πσάτα

Ο Πσάτα σε παλαιότερες πηγές Πεσάτα ("σλοβενικά : Pšata ή Pešata"), είναι ποτάμι της Σλοβενίας. Το ποτάμι έχει μήκος 28 χιλιόμετρα (17 μίλια). Πρόκειται για παραπόταμο του Κάμνισκα Μπίστριτσα, ο οποίος συγχωνεύεται με τον ποταμό Σάβα ανατολικά της Λιουμπλιάνα, πρωτεύουσα της Σλοβενίας.
Ορλιάβα

Ο Ορλιάβα ("κροατικά: Orljava"), είναι ποταμός στην Σλαβονία στην ανατολική Κροατία αριστερός παραπόταμος του Σάβα. Έχει μήκος 89 χιλιόμετρα (55 μίλια) και η λεκάνη απορροής του καλύπτει έκταση 1.494 τετραγωνικά χιλιόμετρα (577 τετραγωνικά μίλια).

Πηγάζει στις ορεινές δασώδεις περιοχές της Πσουν. Λαμβάνει εισροή μικρότερων ποταμών που υψώνονται στα βουνά της Πάπουκ και Ποζέσκα Γκόρα. Κοντά στο Σρέντνιε Σέλο στρίβει νοτιοανατολικά και στην Πλετέρνιτσα συγχωνεύεται με τον ποταμό Λόντζα που πηγάζει από Κρντια. Στη συνέχεια ρέει νότια κι αργότερα στρίβει προς τα νοτιοδυτικά, τελικά εκβάλλει στον ποταμό Σάβα ακριβώς δυτικά της Σλαβόνσκι Κόμπας.
Λουκία Ρικάκη

Η Λουκία Ρικάκη (14 Ιουλίου 1961 - 28 Δεκεμβρίου 2011) ήταν Ελληνίδα σκηνοθέτιδα, συγγραφέας, παραγωγός και διευθύντρια φεστιβάλ κινηματογράφου. Ήταν ιδιαίτερα γνωστή για τα ντοκιμαντέρ της που αφορούν ευαίσθητα κοινωνικά θέματα όπως η μετανάστευση, η εκπαίδευση και η ζωή των ανθρώπων με αναπηρίες στην Ελλάδα. 

* http://www.luciarikaki.gr/index.php?p=content&id=42
I Love a Rainy Night

Το I Love a Rainy Night είναι ένα τραγούδι Country Μουσικής το οποίο ηχογραφήθηκε από τον Eddie Rabbitt και κυκλοφόρησε στις 8 Νοεμβρίου του 1980, ως το δεύτερο single από το άλμπουμ του "Horizon". Οι στίχοι είναι από τον ίδιο και από τους David Malloy και Even Stevens. Ήταν το νούμερο ένα στις λίστες με τα charts: Hot Country Singles, Billboard Hot 100, και Adult Contemporary Singles.

Το τραγούδι ακούγεται και στη σειρά κινουμένων σχεδίων Family Guy στο επεισόδιο "Padre de Familia", όταν ο Γκλέν Κουάγκμαιρ ακούει μουσική μέσα στο κεφάλι του. Επιπλέον το τραγούδι ακούγεται και στο βιντεοπαιχνίδι Grand Theft Auto: San Andreas στον ραδιοφωνικό σταθμό K-Rose.
Αθανάσιος Ρήτωρ

Ο Αθανάσιος Ρήτωρ (Σαλαμίνα Κύπρου 1571- Παρίσι 1663) ήταν κυπριακής καταγωγής κληρικός και φιλόσοφος.
Καμίλλο Γκόλτζι

Ο Καμίλλο Γκόλτζι ("Camillo Golgi", 7 Ιουλίου 1843 – 21 Ιανουαρίου 1926) ήταν Ιταλός ιατρός, παθολογοανατόμος και βραβευμένος με Βραβείο Νόμπελ. Πολλές δομές και φαινόμενα στην ανατομία και στη φυσιολογία φέρουν το όνομά του, συμπεριλαμβανομένων του συμπλέγματος Golgi, το όργανο του τένοντα του Golgi και του αντανακλαστικού τενόντων Golgi.
Ναθαναήλ Κανόπιος

Ο Ναθαναήλ Κανόπιος ήταν πρωτοσύγγελος και έζησε τον 17ο αιώνα.
Πραξιφάνης

Ο Πραξιφάνης ήταν αρχαίος Έλληνας φιλόσοφος της Περιπατητικής Σχολής. Ήταν γεννημένος στη Μυτιλήνη, αλλά έζησε μεγάλο μέρος της ζωής του στη Ρόδο. Ήταν σύγχρονος του Δημητρίου του Πολιορκητή και το Πτολεμαίου Α' του Σωτήρος. Υπήρξε μαθητής του Θεοφράστου, περίπου το 322 π.Χ. 

Στη συνέχεια δημιούργησε τη δική του σχολή, στην οποία λέγεται ότι μαθήτευσε, ανάμεσα σε άλλους, και ο Επίκουρος. Ο Πραξιφάνης απέδιδε ιδιαίτερη προσοχή στις γραμματικές σπουδές, γι' αυτό και αναφέρεται, μαζί με τον Αριστοτέλη ως ιδρυτής και δημιουργός της επιστήμης της Γραμματικής. Από τα γραπτά του Πραξιφάνη, για τα οποία υπάρχουν ενδείξεις ότι ήταν πολυάριθμα, αναφέρονται ιδιαίτερα δύο, ο "Διάλογος ποιητῶν" κείμενο στο οποίο ο Πλάτων και ο Ισοκράτης συνομιλούν, και το ιστορικό έργο, το οποίο μνημονεύει ο Μαρκελλίνος στο περί βίου του Θουκυδίδη έργο του, υπό τον τίτλο "Περὶ ίστορίας".
Νικόλαος Αλεκτορίδης

Ο Νικόλαος Αλεκτορίδης (1874 - 1909) ήταν Έλληνας ζωγράφος της Σχολής του Μονάχου.
Τοπτσίντερκα

Ο Τοπτσίντερκα ("σερβικά : Топчидерска") είναι ποταμός της Βόρειοκεντρικής Σερβίας. Είναι ένας από τους παραποτάμους του Σάβα στην περιοχή του Βελιγραδίου. 

Οι πηγές βρίσκονται στο Κονίοβα σε υψόμετρο 399 μέτρα και ρέει προς τα βόρεια σε όλη τη διαδρομή έως τις εκβολές του. Έχει μήκος των 31 χιλιομέτρων, η λεκάνη απορροής του αποτελείται από χαμηλούς λόφους της βόρεια Σουμανδίας και καταλαμβάνει έκταση 133,25 τετραγωνικά χλμ. 

Κυριότεροι παραπόταμοι του είναι οι Παριγκούζ, Ρακοβίτσκι, Γελέζοβατς, Σάκινατς και Κιέβσκι.
Πρόκλος

Ο Πρόκλος ο Λύκιος, αποκαλούμενος και Πρόκλος ο Διάδοχος (Κωνσταντινούπολη, 8 Φεβρουαρίου 412 – Αθήνα, 17 Απριλίου 485) ήταν νεοπλατωνικός φιλόσοφος, ένας από τους τελευταίους, σημαντικότερους κλασικούς φιλοσόφους. Πρότεινε ένα από τα πιο ανεπτυγμένα συστήματα του νεοπλατωνισμού και επηρέασε σημαντικά την μετέπειτα δυτική φιλοσοφία καθώς και την ισλαμική σχολή σκέψης. Από το 450 μέχρι τον θάνατό του, διηύθυνε την Ακαδημία Πλάτωνος.
Μουσείο Μαρίκας Κοτοπούλη

Το Μουσείο Μαρίκας Κοτοπούλη (1990-) είναι ένα λειτουργικό μουσείο, το οποίο βρίσκεται στο Δήμο Ζωγράφου. Στεγάζει μόνιμα την καλλιτεχνική συλλογή του Κωνσταντίνου Ιωαννίδη και φιλοξενεί περιοδικές εκθέσεις και καλλιτεχνικές και πολιτιστικές δραστηριότητες. Στεγάζεται στο (αρχικά) εξοχικό σπίτι (βίλλα Κοτοπούλη) της γνωστής ηθοποιού του 20ου αιώνα, Μαρίκας Κοτοπούλη, από την οποία πήρε το όνομά του και διευθύνεται από το Πνευματικό Κέντρο του Δήμου Ζωγράφου. Βρίσκεται στην οδό Αλεξάνδρου Παναγούλη 17 στο δήμο Ζωγράφου στη διασταύρωση με την οδό Υπολοχαγού Θ. Καββαθά.
Θέογνις ο Αθηναίος

Ο Θέογνις ο Αθηναίος ήταν τραγικός ποιητής και ένας από τους "Τριάκοντα Τυράννους". Έζησε το δεύτερο μισό του 5 αιώνα π.Χ. Οι τραγωδίες του Θεόγνιδος δεν ήταν αξιόλογες και για αυτόν το λόγο έχουν σωθεί μοναχά μερικά αποσπάσματα. Ο Θέογνις χαρακτηριζόταν από ψυχρότητα, διαφθορά και φιλοχρηματία. 

Ο Αριστοφάνης ως ποιητής, τον αποκαλούσε "Χιὠν" λόγω ψυχρότητας, και πρόσθετε: "«ψυχρὸς ὢν ψυχρῶς ποιεῖ»". Ενώ, αντιληπτό είναι και πως είχε κακή φήμη και σαν άνθρωπος, διότι ο Λυσίας έγραψε για εκείνον: σε τίποτα δεν το είχε να αφαιρεί ζωές ανθρώπων, όμως ήταν κάτι γι'αυτόν... τα χρήματα. (="«ἀποκτιννύναι ἀνθρώπους περὶ οὐδενὸς ἡγοῦντο , λαμβάνειν δὲ χρήματα περὶ πολλοῦ ἐποιοῦντο»" )
Λακύδης ο Κυρηναίος

Ο Λακύδης ο Κυρηναίος ("Λακύδης ο Αλεξάνδρου") ήταν αρχαίος Έλληνας φιλόσοφος και γιος του Αλεξάνδρου. Ο Λακύδης ήταν ο διάδοχος του Αρκεσίλαου (μετά τον θάνατο αυτού το 241 π.Χ.) στη διεύθυνση της σχολής της Μέσης Ακαδημίας, θέση που κράτησε για περίπου 25 χρόνια. Περί το 215 π.Χ αναγκάστηκε να παραιτηθεί λόγω προβλημάτων υγείας, ενώ πέθανε περί το 205 π.Χ. Ο Λακύδης δίδασκε σε έναν κήπο παρακείμενο της Ακαδημίας, που χορήγησε ο Άτταλος Α΄ ο Σωτήρ και ονόμασε "Λακύδειον".

Ο Λακύδης ήταν ασθενικός, ενώ η φιλοπονία του τον έκανε αγαπητό όχι μόνο στους μαθητές του, μεταξύ των οποίων ήταν ο Αρίστιππος ο Κυρηναίος, ο Τηλεκλής, ο Εύανδρος, ίσως και ο Χρύσιππος, αλλά και σε όλους τους σύγχρονούς του. Ο βασιλιάς της Περγάμου Άτταλος Α΄ τον προσκάλεσε στην αυλή του, αλλά ο Λακύδης δεν δέχτηκε την πρόταση, γιατί "«οι εικόνες πρέπει να φαίνονται από μακριά»", όπως είχε πει. Σύμφωνα με τον Διογένη τον Λαέρτιο ο Λακύδης έζησε φτωχικά, πράγμα ασυνήθιστο για τους φιλοσόφους εκείνης της εποχής. Ο Λακύδης ήταν οπαδός των δογμάτων της Σκεπτικής φιλοσοφίας.
Νίκος Γαρδέλης

Ο Νίκος Γαρδέλης (1931) είναι Έλληνας διευθυντής φωτογραφίας και σκηνοθέτης. Έχει κάνει τη διεύθυνση φωτογραφίας για την υποψήφια για Όσκαρ ταινία "Τα κόκκινα φανάρια" και μεγάλες εμπορικές επιτυχίες όπως οι "Γάμος αλά ελληνικά", "Επαναστάτης ποπολάρος", "Μια τρελή, τρελή σαραντάρα" κ.ά. Η μοναδική ταινία που σκηνοθέτησε, "Ξεχασμένοι ήρωες", κέρδισε το βραβείο καλύτερης ταινίας στο 7ο Φεστιβάλ ελληνικού κινηματογράφου.
Προς Θεοδόσιον τον βασιλέα υπέρ των ιερών

Προς Θεοδόσιον τον βασιλέα υπέρ των ιερών είναι λόγος του Λιβανίου.
Νίκος Κουμπούρης

Ο Νίκος Κουμπούρης (1944 - 2013) ήταν Έλληνας διαιτητής καλαθόσφαιρας, από τις γνωστότερες μορφές του αθλήματος. Ασχολήθηκε πολλές δεκαετίες με το σπορ και διεύθυνε έναν πολύ μεγάλο αριθμό αγώνων, όλων των κατηγοριών, ανδρών και γυναικών.

Ξεκίνησε τη διαιτησία το Μάρτιο του 1968, σε ηλικία 24 ετών. Διατηρούσε ένα πολύ ιδιαίτερο στυλ κινήσεων στην άσκηση των καθηκόντων του, ενώ ήταν αναγνωρίσιμος και φυσιογνωμικά, λόγω της μεγάλης του ομοιότητας με τον ηθοποιό Θανάση Βέγγο.

Παρά την μεγάλη του προσφορά, με το θάνατό του, που ήρθε το 2013 οι επίσημοι φορείς του μπάσκετ τον ξέχασαν
Χρήστος Γιατζιτζόπουλος

Ο Χρήστος Γιατζιτζόπουλος (γεν. στη Νάουσα) είναι Έλληνας παλαίμαχος ποδοσφαιριστής.

Αγωνίσθηκε επί πολύ μεγάλο χρονικό διάστημα στα πρωταθλήματα της Β΄Εθνικής, με τα χρώματα δυο, κυρίως ομάδων, της Νάουσας και της Βέροιας.

Ο Γιατζιτζόπουλος ξεκίνησε το ποδόσφαιρο στα 1972 από το σύλλογο της γενέτειράς του. Αγωνιζόταν ως αμυντικός και μέσος.

Είναι ο ποδοσφαιριστής με τις περισσότερες επίσημες συμμετοχές σε αυτή την κατηγορία, όλων των εποχών.

Για το επίτευγμά του αυτό, έχει τιμηθεί επανειλημμένα από τοπικούς και άλλους φορείς.
No More Tears

No More Tears είναι ο τίτλος του έκτου στούντιο δίσκου του βρετανού χέβι μέταλ τραγουδιστή Ozzy Osbourne, ο οποίος κυκλοφόρησε τον Σεπτέμβριο του 1991. Η ιαπωνική έκδοση του δίσκου περιελάμβανε τα επιπλέον κομμάτια ""Don't Blame Me" και "Party with the Animals", τραγούδια που συμπεριλήφθηκαν στην επανέκδοση του άλμπουμ το 2002.

Ο δίσκος σκαρφάλωσε στο # 7 του Billboard στις Ηνωμένες Πολιτείες και το # 17 στη Μεγάλη Βρετανία, ενώ περιείχε τα σινγκλ "No More Tears" και "Mama, I'm Coming Home"" που μπήκαν στα τσαρτ και στις δύο πλευρές του Ατλαντικού. Το άλμπουμ βραβεύθηκε ως τετραπλά πλατινένιο στις Ηνωμένες Πολιτείες στις 30 Μαΐου 2000 και ως διπλά πλατινένιο στον Καναδά και κέρδισε βραβείο Γκράμι για "Καλύτερη Metal Ερμηνεία" με το κομμάτι ""I Don't Want to Change the World" από το ζωντανό "Live & Loud", το οποίο ηχογραφήθηκε κατά την περιοδεία για την προώθηση του "No More Tears"".

Στην συγγραφή του δίσκου συμμετείχε και ο Ίαν "Lemmy" Κίλμιστερ των Motörhead ο οποίος έγραψε τους στίχους για τέσσερα από τα κομμάτια του άλμπουμ. Κατά την περιοδεία του δίσκου, ο Μπομπ Ντέισλι αντικαταστάθηκε από τον Μάικ Ινέζ, ενώ μετά την περιοδεία ο Ράντι Καστίγιο έδωσε τη θέση του στον Ντιν Καστρονόβο.
Τζέιμς Γουάτσον

O Τζέιμς Γουάτσον ("James Watson", 6 Απριλίου 1928) είναι Αμερικανός μοριακός βιολόγος, γενετιστής και ζωολόγος, περισσότερο γνωστός για την ανακάλυψη της δομής του DNA σε συνεργασία με τον Φράνσις Κρικ το 1953. Οι Γουάτσον, Κρικ και Μώρις Γουίλκινς βραβεύθηκαν το 1962 με το Βραβείο Νόμπελ Ιατρικής «για τις ανακαλύψεις του σχετικά με τη μοριακή δομή των νουκλεϊκών οξέων και της σημασίας τους για τη μεταβίβαση των πληροφοριών σε έμβιο υλικό».

Γεννήθηκε στο Σικάγο το 1928 και σπούδασε ζωολογία στο Πανεπιστήμιο του Σικάγου (πτυχίο το 1947) και στο Πανεπιστήμιο του Ιλλινόις (πήρε το διδακτορικό του το 1950), και πραγματοποιήσε μεταδιδακτορικό στη χημεία με τον Χέρμαν Κάλκαρ στην Κοπεγχάγη. Στη συνέχεια εργάστηκε στο εργαστήριο Καβέντις στο Πανεπιστήμιο του Κέιμπριτζ, όπου και γνώρισε τον μελλοντικό συνεργάτη του, τον Φράνσις Κρικ. Από το 1956 μέχρι το 1976, ο Γουάτσον ήταν διδακτικό προσωπικό στο τμήμα βιολογίας του Πανεπιστημίου Χάρβαρντ, κάνοντας έρευνα στη μοριακή βιολογία. Από το 1968, ο Γουάτσον ήταν διευθυντής στο Cold Spring Harbor Laboratory (CSHL) στο Λονγκ Άιλαντ. Στο CSHL, άλλαξε το επίκεντρο της έρευνάς του στη μελέτη του καρκίνου, ενώ παράλληλα το έκανε παγκόσμιο ηγετικό κέντρο στη μοριακή βιολογία. Το 1994 έγινε πρόεδρος, θέση στην οποία παρέμεινε για 10 χρόνια. Στις 14 Απριλίου 2011 σε ομιλία του στην Πάτρα, του επιτέθηκαν τη στιγμή που βρισκόταν στο βήμα του συνεδρίου άγνωστοι προσκείμενοι στον αντιεξουσιαστικό χώρο, φωνάζοντας συνθήματα κατά της Γενετικής επιστήμης. Αποτράπηκαν από καθηγητές και υπαλλήλους που βρισκόταν στην εκδήλωση. Οι θέσεις του Watson για κοινωνικά θέματα είναι πολλές φορές προκλητικές. Το 1997 σε μια συνέντευξή του στην ιταλική εφημερίδα Corriere della Sera ισχυρίστηκε ότι είναι δικαίωμα των γυναικών να κάνουν άμβλωση εάν προκύπτει από μια γενετική ανάλυση του εμβρύου ότι το παιδί έχει προδιάθεση ομοφυλοφιλίας. Ισχυρίστηκε επίσης ότι οι μαύροι έχουν μια πιο έντονη λίμπιντο από τους λευκούς και ότι είναι λιγότερο ευφυείς σε σχέση με τους λευκούς. Για αυτό ο Watson κατηγορείται συχνά για ρατσισμό, σεξισμό και ομοφοβία.
Γκότλομπ Φρέγκε

Ο Φρίντριχ Λούντβιχ Γκότλομπ Φρέγκε ("Friedrich Ludwig Gottlob Frege", 8 Νοεμβρίου 1848 - 26 Ιουλίου 1925) ήταν Γερμανός μαθηματικός, λογικολόγος και φιλόσοφος που εργάστηκε στο πανεπιστήμιο της Ιένα. Θεωρείται εκ των ιδρυτών της σύγχρονης λογικής και συνέβαλε σε μεγάλο βαθμό στη θεμελίωση των μαθηματικών. Θεωρείται γενικά πατέρας της αναλυτικής φιλοσοφίας λόγω των κειμένων του για τη φιλοσοφία της γλώσσας και τα μαθηματικά. Παρότι εν πολλοίς αγνοήθηκε από τους διανοουμένους την εποχή της δημοσίευσης των κειμένων του, ο Τζουζέπε Πεάνο (1858--1932) και ο Μπέρτραντ Ράσελ εισήγαγαν το έργο στις επόμενες γενιές λογικολόγων και φιλοσόφων.
Ρίνζα

μικρογραφία|Ο Ρίνζα στην Κοτσέβιε
Ο Ρίνζα ("σλοβένικα : Rinža") είναι ποταμός της Σλοβενίας. Έχει μήκος 14 χιλιόμετρα (8,7 μίλια) και ρέει μέσα από την Κοτσέβιε. Λίγα χιλιόμετρα πιο κάτω από την Κοτσέβιε χάνονται τα νερά του και πηγαίνει υπόγεια. Προκύπτει και πάλι ως Μπίλμπα, παραπόταμο του Κόλπα.
Έντμουντ Χούσερλ

Ο Έντμουντ Χούσερλ ("Edmund Husserl", 8 Απριλίου 1859 – 27 Απριλίου 1938) ήταν Γερμανός φιλόσοφος που εγκαθίδρυσε τη σχολή της Φαινομενολογίας. Αντιτάχθηκε στον θετικιστικό προσανατολισμό της επιστήμης και της φιλοσοφίας της εποχής του. Εκπόνησε κριτικές στις επιδράσεις του ιστορικισμού και του ψυχολογισμού στη λογική. Χωρίς να περιορίζεται στον εμπειρισμό, αλλά θεωρώντας ότι η εμπειρία είναι η πηγή όλης της γνώσης, επεξεργάστηκε μια μέθοδο φαινομενολογικής αναγωγής, μέσω της οποίας το υποκείμενο είναι δυνατόν να αποκτήσει έμμεση γνώση της ουσίας.

Αν και γεννήθηκε σε εβραϊκή οικογένεια Ασκενάζι, ο Χούσερλ βαπτίστηκε Λουθηρανός το 1886. Μελέτησε μαθηματικά με τον Καρλ Βάιερστρας και τον Λήο Κενινγκσμπέργκερ και φιλοσοφία με τους Φραντς Μπρεντάνο και Καρλ Στουμπφ. Ο ίδιος δίδαξε φιλοσοφία αρχικά στο Πανεπιστήμιο Χάλε-Βίτενμπεργκ από το 1887, και κατόπιν στο πανεπιστήμιο του Γκέτινγκεν από το 1901 και στο Πανεπιστήμιο του Φράιμπουργκ από το 1916 έως τη συνταξιοδότησή του το 1928. Έδωσε δύο σημαντικές διαλέξεις: στο Παρίσι το 1929 και στην Πράγα το 1935. Η διαβόητη φυλετική πολιτική των Ναζί στάθηκε η αιτία γα την αφαίρεση της πανεπιστημιακής του ιδιότητας και των σχετικών προνομίων. Πέθανε στο Φράιμπουργκ το 1938.
Κοιλάδα του Κάτω Σάβα

μικρογραφία|Η Κοιλάδα του Κάτω Σάβα
Η Κοιλάδα του Κάτω Σάβα ("σλοβένικα : Posavje ή Spodnje Posavje ή Posavska regija") είναι κοιλάδα στη νοτιοανατολική Σλοβενία στα σύνορα με την Κροατία. Έχει τρία μεγάλα αστικά κέντρα: Μπρεζίτσε, Κρσκο και την Σεβνίτσα. Τα σύνορά της είναι σχεδόν ταυτόσημα με εκείνα της στατιστικής περιοχή του Κάτω Σάβα.

Εκτείνεται κατά μήκος του κάτω μέρος του ποταμού Σάβα στα σύνορα με την Κροατία. Από την άποψη της έκτασης της, είναι η δεύτερη μικρότερη περιοχή στη Σλοβενία, επειδή έχει μόνο 885 τετραγωνικά χλμ και καλύπτει 4,4 τοις εκατό του εδάφους της Σλοβενίας.
Ματθαίος Γαλατιανός

Ο Ματθαίος Γαλατιανός ήταν Κύπριος ιερομόναχος που έζησε μεταξύ 16ου και 17ου αιώνα.
Ιεροκλής της Αλεξάνδρειας

Ο Ιεροκλής της Αλεξάνδρειας (αρχ. ελλην. Ἱεροκλῆς ὁ Ἀλεξάνδρειος) ήταν Έλληνας Νεοπλατωνικός φιλόσοφος. Δίδαξε στην Αλεξάνδρεια από το 420 μέχρι και το 450 μ.Χ. Ήταν μαθητής του Νεοπλατωνικού Πλούταρχου και δάσκαλος του Αινεία από τη Γάζα και του Θεοσεβίου.

Οι θεωρίες του είναι βασισμένες στον πλατωνισμό, ενώ έχει κι εμφανείς επιρροές από τον Αριστοτέλη, τους στωικούς και το χριστιανισμό. Μεγάλο του σύγγραμμα θεωρείται το "« περὶ προνοίας καὶ εἱμαρμένης καὶ τῆς τοῦ ἐφ´ ἡμῖν πρὸς τὴν θείαν ἡγεμονίαν συντάξεως»". Στο οποίο προσπαθεί, να συμβιβάσει τις αντιφάσεις που είχαν, κατ' άλλους, ο Πλάτωνας και ο Αριστοτέλης. Αν και δεν αναφέρει τους χριστιανούς ούτε μια φορά στα συγγράματά του, έχει θεωρηθεί πως τα γραπτά του αποτελούν μια προσπάθεια να εναρμονιστεί η αρχαία φιλοσοφία, και συγκεκριμένα ο νεοπλατωνισμός, με τη χριστιανική σκέψη που θα είχε συναντήσει στην Κωνσταντινούπολη της εποχής του. Έγραψε επίσης, υπομνήματα στον Γοργία και στα Χρυσά Έπη του Πυθαγόρα.

Όταν ο Ιεροκλής επισκέφθηκε το Βυζάντιο, οι χριστιανοί τον μαστίγωσαν, επειδή αρνήθηκε να αποκηρύξει τις ειδωλολατρικές του θεωρίες.

Μεταξύ των ψυχικών δυνάμεων (λογικό, θυμικό, επιθυμητό), θεωρεί αθάνατο μόνο το λογικό και βάσει τις θεωρίες του νεοπλατωνισμού, διακρίνει τρεις κατηγορίες των ονομάτων: θεούς, δαίμονες και ανθρώπους. Στην περίπτωση της ηθικής, την αρετή θεωρεί το ύψιστο εφόδιο για την προσέγγιση της αλήθειας.
Σαβίνια

μικρογραφία|Ο Σαβίνια
Ο Σαβίνια ("σλοβένικα : Savinja") είναι ο μεγαλύτερος σε μήκος ποταμός που ρέει εξ΄ολοκλήρου στην Σλοβενία. Ρέει στην βορειοανατολική Σλοβενία και κυρίως στην κοιλάδα του Άνω Σαβίνια και κάτω Σαβίνια (σλοβενικά : Zgornja ή Spodnja Savinjska dolina) και μέσα από τις πόλεις του Τσέλιε και Λάσκο. Ο Σαβίνια είναι ο κύριος ποταμός των Σαβίνια Άλπεων (σλοβενικά : Savinjske Alpe). Εκβάλλει στον ποταμό Σάβα στην πόλη Ζιντάνι. Πλημμυρίσει συχνά όπως το 1960, 1990, και το 1995. Ο Σαβίνια έχει μήκος 102 χιλιόμετρα (63 μίλια).

Ο Σαβίνια προέρχεται από την ένωση του Ρίνκα και ρέει κατά μήκος της κοιλάδας Λογκάρ κι εκβάλλει στον Γερέκα, από αυτό το σημείο δημιουργείται ο ποταμός Σαβίνια. Έχει ανακηρυχθεί μνημείο φυσικής κληρονομιάς και ο καταρράκτης-πηγή του Ρίνκα είναι ένα από τους πιο όμορφους και τα πιο γνωστούς καταρράκτες στη Σλοβενία. 

Οι κύριοι παραπόταμοι του Σαβίνια είναι οι Γιουσέφ, Κλόμπασα, Σολτσάβα, Λουτσνίκα, Λούτσε, Λιούμπνιτσα, Ντρέτα, Πάκα, και ο Λοζνίτσα. Το όνομα του πιστεύεται ότι προέρχεται από το όνομα του ποταμού Σάβα κι έχει προ-σλαβική καταγωγή.
Αγάπιος Λεονάρδος

Ο Αγάπιος Λεονάρδος(περ. 1741 – 1815) ήταν δάσκαλος, κανονολόγος και όσιος της Ορθόδοξης Εκκλησίας.
Κάστρο του Κοσκινά

Το Κάστρο του Κοσκινά ή Κάστρο της Μεσαριάς ή Κάστρο της Νικαριάς, βρίσκεται στην Ικαρία, στην κορφή του όρους Κοσκινάς, βόρεια του νησιού, στο χωριό Κοσοίκια του Ευδήλου. Αποτέλεσε το ισχυρότερο οχυρό του νησιού κατά τη Βυζαντινά χρόνια κι αργότερα επί Φραγκοκρατίας.
Γιόχαν Γκότλιμπ Φίχτε

Ο Γιόχαν Γκότλιμπ Φίχτε ("Johann Gottlieb Fichte", ΔΦΑˈjoːhan ˈɡɔtliːp ˈfɪçtə, 19 Μαΐου 1762 – 27 Ιανουαρίου 1814) ήταν Γερμανός φιλόσοφος. Υπήρξε ιδρυτική μορφή του φιλοσοφικού κινήματος που έμεινε γνωστό ως γερμανικός ιδεαλισμός και αναπτύχθηκε από τα θεωρητικά και ηθικά κείμενα του Ιμμάνουελ Καντ. Ο Φίχτε θεωρείται φιλόσοφος που γεφύρωσε τις ιδέες του Καντ, από τον οποίον άντλησε έμπνευση και του Γερμανού ιδεαλιστή Χέγκελ. Σχετικά πρόσφατα, φιλόσοφοι και ερευνητές άρχισαν να εκτιμούν τον Φίχτε ως σημαντικό φιλόσοφο αφεαυτού εξαιτίας των ενοράσεών του για τη φύση της αυτοσυνείδησης ή "αντίληψης του εαυτού". Όπως ο Ντεκάρτ και ο Καντ πριν από αυτόν, ασχολήθηκε με το πρόβλημα της υποκειμενικότητας και της συνείδησης. Ο Φίχτε έγραψε επίσης έργα πολιτικής φιλοσοφίας και θεωρείται ένας από τους πατέρες του γερμανικού εθνικισμού στο ζήτημα κυρίως του δικαιώματος του αυτοπροσδιορισμού.
Ιππόλυτος Θηβών

Ο Ιππόλυτος Θηβών ήταν Βυζαντινός συγγραφέας του 7ου ή 8ου αιώνα. Το "Χρονικό" του, που έχει σωθεί μόνο μερικώς, είναι ιδιαίτερα πολύτιμη πηγή για τις χρονολογίες στην Καινή Διαθήκη.

Ισχυρίστηκε ότι η Παναγία έζησε ακόμα έντεκα χρόνια μετά το θάνατο του γιου της Ιησού, έως το 41 μ.Χ..

Τα έργα του εκδόθηκαν στο έργο του Αββά Μιν "Patrologia Graeca" (Ελληνική Πατρολογία) (PG 117).
Γιάσναγια Πολιάνα

Η Γιάσναγια Πολιάνα (ρωσικά: Я́сная Поля́на), κυριολεκτικά "Φωτεινό Ξέφωτο") ήταν το σπίτι του συγγραφέα Λέοντα Τολστόι, όπου γεννήθηκε, έγραψε το Πόλεμος και Ειρήνη και την Άννα Καρένινα, και όπου είναι θαμμένος. Ο Τολστόι αποκαλούσε την Γιάσναγια Πολιάνα το "απροσπέλαστο λογοτεχνικό οχυρό" του. Βρίσκεται 12 χιλιόμετρα νοτιοδυτικά της Τούλα, στη Ρωσία, και 200 χιλιόμετρα μακριά από τη Μόσχα.

Τον Ιούνιο του 1921 το κτήμα εθνικοποιήθηκε και έγινε επίσημα μουσείο αφιερωμένο στον Τολστόι. Η πρώτη που το διεύθυνε ήταν η κόρη του, Αλεξάνδρα Τολστάγια. Σήμερα διευθυντής του μουσείου είναι ο Βλαντίμιρ Τολστόι, επίσης ένας από τους απογόνους του Τολστόι. Το μουσείο περιέχει τα προσωπικά υπάρχοντα και την επίπλωση του σπιτιού του Τολστόι, καθώς και την βιβλιοθήκη του των 22.000 βιβλίων. Το κτήμα-μουσείο περιέχει την έπαυλη του συγγραφέα, το σχολείο που ίδρυσε για τα παιδιά χωρικών, και το πάρκο όπου βρίσκεται σήμερα ο απλός τάφος του Τολστόι.
Γιοχάνες Βίλχελμ Γένσεν

O Γιοχάνες Βίλχελμ Γένσεν (δανέζικα: "Johannes Vilhelm Jensen", 20 Ιανουαρίου 1873 – 25 Νοεμβρίου 1950) ήταν Δανός συγγραφέας που βραβεύθηκε με το Νόμπελ Λογοτεχνίας το 1944.
Θεοφάνης ο Βυζάντιος

Ο Θεοφάνης ο Βυζάντιος (fl. 6ος αιώνας) ήταν Βυζαντινός ιστορικός. 

Έγραψε σε δέκα βιβλία την ιστορία της Ανατολικής Αυτοκρατορίας κατά την περίοδο του πολέμου με την Περσία, 572-591 υπό τον Ιουστίνο Β', αρχίζοντας από το δεύτερο χρόνο της βασιλείας του (567), όταν και έσπασε η ανακωχή που είχε γίνει μεταξύ των Ιουστινιανού Α΄ και του Χοσρόη Α΄, και συνεχίζοντας μέχρι το τέλος του πολέμου. Το έργο του δεν διασώθηκε, αλλά ο Πατριάρχης Φώτιος Α΄ δίνει μια αναφορά στο έργο του Θεοφάνη και επαναλαμβάνει τη θέση του συγγραφέα ότι, εκτός που είχε προσθέσει και άλλα βιβλία στα αρχικά δέκα, είχε γράψει και ένα άλλο έργο για την ιστορία του Ιουστινιανού. Ανάμεσα σε αυτά που ο Φώτιος διαφύλαξε από το έργο του Θεοφάνη, είναι η ανακάλυψη κατά τη βασιλεία του Ιουστινιανού ότι το μετάξι ήταν προϊόν ενός σκώληκα, κάτι που δεν ήταν πριν γνωστό στον κόσμο της Ρωμαϊκής Αυτοκρατορίας. Ένας κάποιος Πέρσης, μας αναφέρει, ερχόμενος από Σιρική έφερε μαζί του στην Κωνσταντινούπολη "το σπόρο" (δηλαδή τα αβγά) του μεταξοσκώληκα και αυτοί οι "σπόροι", έχοντας εκκολαφτεί την άνοιξη και τα σκουλήκια έχοντας τραφεί με φύλλα μουριάς, έδωσαν το μετάξι τους και μεταμορφώθηκαν.
Σπυρίδων Βλαντής

Ο Σπυρίδων Βλαντής (Βενετία 1765-Βενετία 1830) ήταν λόγιος, μεταφραστής και επιμελητής βιβλίων,δημόσιος και ιδιωτικός δάσκαλος.